വെല്ലുവിളികളെ നേരിടാന് ഒന്നിച്ച് നില്ക്കണം : സാദിഖലി തങ്ങള് കോഴിക്കോട് : രാജ്യം നേരിടുന്ന വെല്ലുവിളികളെ നേരിടാന് ഒന്നിച്ചുനിന്ന് പ്രവര്ത്തിക്കണമെന്ന് പാണക്കാട് സാദിഖലി ശിഹാബി തങ്ങള് പറഞ്ഞു. എസ്.വൈ.എസ് സംസ്ഥാന കൗണ്സില് കോഴിക്കോട് സമസ്ത ഓഡിറ്റോറിയത്തില് ഉദ്ഘാടനം ചെയ്യുകയായിരുന്നു അദ്ദേഹം. രാജ്യത്ത് മുസ്ലിം സമുദായത്തിന്റെ നിലനില്പ്പ് ചോദ്യം ചെയ്യപ്പെടുമ്ബോള് മറുവശത്ത് ഇസ്ലാമിന്റെ പേരില് വര്ഗീയത ആരോപിക്കുകയാണ്. കേവലം പേരില് പോലും വര്ഗീയത കണ്ടെത്തി അപരവത്ക്കരിക്കാനുള്ള ശ്രമങ്ങളെ പ്രതിരോധിക്കേണ്ടതുണ്ടെന്നും തങ്ങള് പറഞ്ഞു. സംസ്ഥാന വൈസ് പ്രസിഡന്റ് ഇമ്ബിച്ചിക്കോയ തങ്ങള് അദ്ധ്യക്ഷത വഹിച്ചു. ജന. സെക്രട്ടറി മുഹമ്മദ് കോയ തങ്ങള് ജമലുല്ലൈലി ആമുഖഭാഷണം നടത്തി. മുസ്തഫ മുണ്ടുപാറ റിപ്പോര്ട്ട് അവതരിപ്പിച്ചു. സമസ്ത സെക്രട്ടറി കൊയ്യോട് ഉമര് മുസ്ലിയാര്, അബ്ദുല് ഹമീദ് ഫൈസി അമ്ബലക്കടവ്, അബ്ദുസ്സമദ് പൂക്കോട്ടൂര് എന്നിവര് പ്രസംഗിച്ചു.